
HOTĂRÂRE  NR. 91 /2025
pentru îndreptarea erorii materiale cuprinsă în H.C.L nr. 172/2024  privind aprobarea  vânzării imobilului – locuință individuală situat în Mun. Vulcan, str. Jiului, nr. 13, jud. Hunedoara domnului Pop Marius-Sorin
           Consiliul Local al Municipiului Vulcan, întrunit în ședința ordinară din data de 29.05.2025,

          Analizând Proiectul de hotărâre nr. 95/1/7/22.05.2025 și Referatul de aprobare                                               nr. 95/1/8/22.05.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri pentru îndreptarea erorii materiale cuprinsă în H.C.L                       nr. 172/2024  privind aprobarea  vânzării imobilului – locuință individuală situat în Mun. Vulcan, str. Jiului, nr. 13, jud. Hunedoara domnului Pop Marius-Sorin,
          Având în vedere Raportul nr. 94/1/9/28.05.2025  al Compartimentului  juridic, din cadrul aparatului de specialitate al Primarului municipiului  Vulcan,

      În baza avizului Comisiei de specialitate „Juridică și de disciplină”, înregistrat  sub                           nr. 94/1/10/29.05.2025  a Consiliului local Vulcan;             
   Având în vedere H.C.L nr. 172/2024  privind aprobarea  vânzării imobilului – locuință individuală situat în Mun. Vulcan, str. Jiului, nr. 13, jud. Hunedoara domnului Pop Marius-Sorin;
    În baza art. 1 din Legea nr. 85/1992 privind vânzarea de locuinţe şi spaţii cu altă destinaţie construite din fondurile  statului şi din fondurile unităţilor economice sau bugetare, republicată, cu completările şi modificările ulterioare, în condiţiile Decretului-lege nr.61/1990;
             În temeiul  art. 129, alin. 2, lit. c) , alin. (6),  lit. b) ale art. 136 , alin. (1), art. 243,  alin. (1),  lit. a) din O.U.G nr. 57/2019 privind Codul administrativ, cu modificările și completările ulterioare;
H O T Ă R Ă Ş T E :
Art.1 Se aprobă  îndreptarea erorii materiale cuprinsă în art.1 din  Hotărârea Consiliului Local                    nr. 172/2024 , în sensul că :

            sintagma ”  (1) Se aprobă vânzarea imobilului – locuință individuală situat în Municipiul  Vulcan, str. Jiului, nr. 13, jud. Hunedoara, înscris în CF 63671-C1 Vulcan provenit din C.F. 1095 Coroiești , nr. topo. 439/146,  în suprafață utilă de 178,33 mp și suprafață desfășurată de 213,99 mp, către actualul titular al contractului de închiriere domnul Pop Marius-Sorin la prețul de 26.543 lei (fără T.V.A)  stabilit prin Raportul de evaluare întocmit  de P.F.A. Herbei Roxana-Claudia.”

           va fi înlocuită cu sintagma  ”

”(1) Se aprobă vânzarea imobilului – locuință individuală situat în Municipiul  Vulcan, str. Jiului, nr. 13, jud. Hunedoara, înscris în CF 63671-C1 Vulcan provenit din C.F. 1095 Coroiești , nr. topo. 439/146,  în suprafață utilă de 179 mp și suprafață desfășurată de 179 mp, către actualul titular al contractului de închiriere domnul Pop Marius-Sorin la prețul de 26.543 lei (fără T.V.A)  stabilit prin Raportul de evaluare întocmit  de P.F.A. Herbei Roxana-Claudia.”

Art.2La data adoptării prezentei, celelalte prevederi din H.C.L nr. 172/2024 rămân nemodificate.
Art.3 Împotriva prevederilor prezentei hotărâri se poate face contestaţie în conformitate cu   prevederile Legii nr. 554/2004 privind contenciosul administrativ, cu modificările şi completările ulterioare.

Art.4 Prezenta hotărâre se comunică: Prefectului Judeţului Hunedoara, Primarului Municipiului Vulcan,  Compartiment Financiar-Contabil, Serviciului ADPP, Serviciul APL -Juridic, Serviciul Impozite și Taxe Locale și se aduce la cunoștinţă publică.
.
                                                                    
Municipiul Vulcan, 29.05.2025

               PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

             CONSILIER  FARKAS LORIANA                                      ROGOBETE MIHAELA
              Această hotărâre  fost adoptată cu    următoarele voturi:

            Total consilieri locali:18

             Prezenți:18

             Pentru  : 18

             Împotrivă:0

             Abțineri:0

